Държавен вестник, бр. 66, 2023 г., стр. 164

СТР.  164	
Д Ъ Р Ж А В Е Н  В Е С Т Н И К 	
БРОЙ  66
програмата и/или на Единния информационен 
портал за обща информация за изпълнението 
и управлението на средствата от Европейския 
съюз предварителните оценки или обобще­
ни резултати на оценките, както и техните 
актуализации.
(3) Финансовото споразумение по ал. 1 
включва всички елементи, посочени в При­
ложение X на Регламент (ЕС) 2021/1060. 
Финансовото споразумение по ал. 1 може да 
включва специфични разпоредби, приложими 
за съответната програма по чл. 1, ал. 2.
Чл. 5. (1) Предоставянето на подкрепа 
чрез финансови инструменти и по правилата 
за изпълнение на финансови инструменти 
се осъществява от Холдинговия фонд чрез 
сключване на оперативни споразумения 
или гаранционни споразумения със субекти, 
които изпълняват специален фонд, или при 
гаранциите – със субекти, предоставящи съ­
ответните заеми. 
(2) Подборът на субекти, изпълняващи спе­
циален фонд, или при гаранциите – на субекти, 
предоставящи съответните заеми, се извършва 
чрез открити, прозрачни, пропорционални и 
недискриминационни процедури, като не се 
допуска конфликт на интереси, съобразно 
приложимото законодателство.
(3) Лицето, изпълняващо Холдинговия 
фонд, може да предоставя на субекти, които 
изпълняват специален фонд, или при гаранции­
те – на субекти, предоставящи съответните 
заеми, средства за финансови инструменти 
под формата на:
1. инвестиране на ресурси от програмата 
в капитала на юридическо лице;
2. отделни финансови блокове или дове­
рителни сметки.
(4) Споразуменията, сключени от лицето, 
изпълняващо Холдинговия фонд, със субек­
ти, изпълняващи специален фонд, или при 
гаранциите – със субекти, предоставящи съ­
ответните заеми, включват всички елементи, 
посочени в Приложение X на Регламент (ЕС) 
2021/1060.
(5) Лицето, изпълняващо Холдинговия 
фонд, може да изпълнява директно финан­
сови инструменти, както и да предоставя 
безвъзмездна финансова помощ в случаите 
на комбиниране на финансови инструменти с 
безвъзмездна финансова помощ в рамките на 
единична операция за финансов инструмент 
съгласно чл. 58, параграф 5 от Регламент 
(ЕС) 2021/1060.
Чл. 6. Подборът на крайните получатели се 
извършва от лицето, изпълняващо Холдинго­
вия фонд, субектите, изпълняващи специален 
фонд, или при гаранциите – субектите, предос­
тавящи съответните заеми съгласно стандарт­
ната банкова или инвестиционна практика, 
при прилагане на принципа на прозрачност 
и при липса на конфликт на интереси. 
Чл. 7. Споразуменията по чл. 4, ал. 1 и 
чл. 5, ал. 1 включват изисквания за избягване и 
предотвратяване на конфликт на интереси съ­
гласно Регламент (ЕС, Евратом) № 2018/1046. 
Раздел II
Комбиниране на подкрепа чрез финансови 
инструменти с безвъзмездна финансова помощ
Чл. 8. Комбиниране на подкрепа чрез 
финансови инструменти с безвъзмездна фи­
нансова помощ се извършва в рамките на:
1. единична операция за финансов инстру­
мент съгласно чл. 58, параграф 5 от Регламент 
(ЕС) 2021/1060; 
2. две отделни операции на ниво краен 
получател съгласно чл. 58, параграф 4 от 
същия Регламент.
Чл. 9. (1) Финансовият инструмент по 
чл. 8, т. 1 се изпълнява в рамките на едно 
финансово споразумение и в рамките на едно 
оперативно или гаранционно споразумение. 
В този случай за цялата единична операция 
се прилагат правилата за изпълнение на фи­
нансовия инструмент.
(2) При комбиниране на подкрепа чрез фи­
нансови инструменти и безвъзмездни средства 
по чл. 8, т. 1 безвъзмездната финансова помощ 
може да се предоставя от или под контрола 
на лицето, изпълняващо Холдинговия фонд, 
и/или от субектите, изпълняващи съответните 
специални фондове, или при гаранциите – от 
субектите, предоставящи съответните заеми. 
Чл. 10. (1) При комбиниране по чл. 8, т. 1 
подкрепата от програмата под формата на без­
възмездни средства трябва да е пряко свързана 
и необходима за финансовия инструмент и не 
може да надвишава, на равнище финансов 
инструмент, стойността на инвестициите, 
подкрепяни чрез финансовия продукт. 
(2) Независимо от посоченото в ал. 1 
подкрепата от програмата под формата на 
безвъзмездни средства може да надвишава 
стойността на инвестициите, подкрепяни чрез 
финансовия продукт на равнище проект/ин­
вестиция, изпълняван/изпълнявана от краен 
получател.
Чл. 11. Подкрепата чрез финансови ин­
струменти се предоставя чрез плащания към 
или в полза на крайни получатели, когато 
финансовите инструменти се комбинират 
съгласно чл. 8, т. 1. 
Чл. 12. (1) При комбиниране по чл. 8, т. 2 
за двата вида подкрепа се прилагат правилата 
за изпълнение на съответния вид подкрепа. 
(2) Комбинирането по ал. 1 се осъществява 
при следване на ясно разграничение между 
допустимите дейности и разходи по двата 
типа подкрепа, включително по отношение на 
разходите за данък върху добавената стойност 
(ДДС). В случай че разграничение на разходи 
не е възможно, се определя процентно съот­
ношение на подкрепата от финансовия ин­
струмент и безвъзмездната финансова помощ